ΜΑΘΗΜΑ: ΕΡΓΑΣΤΗΡΙΟ ΗΛΕΚΤΡΙΚΩΝ ΜΗΧΑΝΩΝ - ΗΛΕΚΤΡΟΤΕΧΝΙΑ

ΤΜΗΜΑ: ΓΗΛ

ΟΝΟΜ/ΜΟ ΜΑΘΗΤΗ: ......................................................................

ΚΑΘΗΓΗΤΗΣ: ΤΖΕΜΟΣ Δ.

ΦΥΛΛΟ ΕΡΓΟΥ:

Άσκηση: Αυτόματος Διακόπτης Αναστροφής (μανδάλωση μέσω βοηθητικών επαφών των

ηλεκτρονόμων)

Σκοπός αυτής της άσκησης είναι η εξοικείωση των μαθητών εγκαταστατών ηλεκτρολόγων περί της

συνδεσμολογίας αυτόματου διακόπτη αναστροφής, περί μανδάλωσης μέσω βοηθητικών επαφών

ηλεκτρονόμου και περί του διαφορετικού τρόπου λειτουργίας και χειρισμού ενός κινητήρα.

Ο αυτόματος διακόπτης αναστροφής χρησιμοποιείται στους κινητήρες που απαιτείται διπλή φορά

περιστροφής (γερανογέφυρες, βαρούλκα, γερανοί κ.τ.λ.). Η αντιστροφή της φοράς περιστροφής του

κινητήρα γίνεται με τη μέθοδο της αντιστροφής των φάσεων. Η όλη διάταξη περιλαμβάνει δύο

ηλεκτρονόμους, ένα θερμικό και τα μπουτόν STOP - START (ένα για κάθε φορά περιστροφής).

Επίσης είναι δυνατόν να υπάρχουν και δύο ενδεικτικές λυχνίες, μία για κάθε φορά περιστροφής.

Σχήμα 1. Κύκλωμα ισχύος

Σχήμα 2. Κύκλωμα Αυτοματισμού

Διαδικασία άσκησης


Τοποθετήστε τα εξαρτήματα στην εργαστηριακή πινακίδα έχοντας δίπλα σας το σχέδιο.



Πραγματοποιήστε τη συρμάτωση των εξαρτημάτων χρησιμοποιώντας καλώδιο διαμέτρου ενός

τετραγωνικού χιλιοστού (ΜΡ με χρώμα μπλε και R με χρώμα μαύρο) σημειώνοντας στο σχέδιο τον

αγωγό που τοποθετείται γιατί αυτό θα σας διευκολύνει κατόπιν στον έλεγχο του κυκλώματος και

στη εύρεση του λάθους.



Στο τέλος της συρμάτωσης θα πρέπει να έχετε τελικώς δύο καλώδια για την τροφοδοσία του

κυκλώματος (R – MP) τα οποία μαζί με τον υπεύθυνο αφού ελέγξει το κύκλωμα θα τα βιδώσετε σε

κλέμα τροφοδότησης για να δώσετε τάση και να ελέγξετε τη λειτουργία του κυκλώματος αν είναι

σωστή.



Όταν τελειώσετε με την άσκηση αποσυναρμολογήστε το κύκλωμα και παραδώστε τα υλικά στον

υπεύθυνο.

Απαιτούμενος εξοπλισμός


 Δύο ηλεκτρονόμοι με τάση πηνίου 230V με τρεις κύριες επαφές ισχύος και μία βοηθητική

επαφή εργασίας (ή κανονικά ανοικτή ή NO NORMALLY OPEN), δύο βοηθητικές επαφές

εργασίας (ή κανονικά ανοικτές ή NO NORMALLY OPEN) και δύο ηρεμίας (ή κανονικά

κλειστές ή NC NORMALLY CLOSE).  Ένα θερμικό με περιοχή ρύθμισης όπως φαίνεται στο σχέδιο.  Μία μπουτονιέρα με ένα μπουτόν STOP και δύο μπουτόν START. Τρεις ενδεικτικές λυχνίες.

